MINUSCA

Mission intégrée multidimensionnelle de stabilisation des Nations Unies en République centrafricaine, MINUSCA, er en fredsbevarende FN-styrke i Den sentralafrikanske republikk opprettet 10. april 2014 ved FNs sikkerhetsråds resolusjon 2149.Resolution 2149 (2014), Sikkerhetsrådet. MINUSCA ble operativ 15. september 2014, da den overtok etter afrikanske fredsbevarende styrker.

Bakgrunn
Bakgrunnen for operasjonen var at Den sentralafrikanske republikk siden 2013 var preget av en voldelig konflikt der opprørsgruppen Seleka tilkjempet seg makten.«FN overtar i Den sentralafrikanske republikk», 15. september 2014. Lest 21. desember 2014.«FN sender 12.000 nye Afrika-soldater», VG Nett, 10. april 2014. Lest 21. desember 2014. Mer enn  mennesker ble drept fra januar til september 2014 og 25 % av befolkningen flyktet fra sine hjem som følge av stridighetene mellom kristne og muslimer.«Central African Republic crisis: Minusca new peace mission», BBC News, 15. september 2014. Lest 21. desember 2014. FN anslo at antallet barnesoldater kunne være oppe i .«FNs fredsbevarende styrker på plass i Den sentralafrikanske republikk» , FN-sambandet, 16. september 2014. Lest 21. desember 2014.

Den afrikanske union (AU) og Frankrike sendte i 2013 soldater til landet. MINUSCA overtok 15. september oppgavene til MISCA, AUs fredsbevarende styrke. FNs kontor for fredsbygging, BINUCA, ble samtidig integrert i MINUSCA.«Mandated to protect civilians and support transition processes in the Central African Republic», United Nations Peacekeeping. Lest 21. desember 2014. 

Mandat
Sikkerhetsrådet ga MINUSCA i oppgave å beskytte sivile, støtte overgangsprosessen og de midlertidige myndighetene i landet, sikre leveranser av nødhjelp og FNs arbeid, fremme menneskerettighetene, støtte rettsapparatet og rettsstaten, samt arbeide for avvæpning, demobilisering, reintegrering av soldater i væpnede grupper og repatriering av stridende fra utlandet.«MINUSCA Mandate», United Nations Peacekeeping. Lest 21. desember 2014.

Styrke og ledelse
Sikkerhetsrådet godkjente en uniformert styrke på  for MINUSCA, størsteparten av dette soldater, men også en komponent av politifolk.«MINUSCA Facts and Figures», United Nations Peacekeeping. Lest 7. mai 2016. Per 28. februar 2017 hadde MINUSCA en styrke på  mann i uniform, derav  soldater,  militærobservatører og  politifolk.Peacekeeping Fact Sheet, De forente nasjoner. Lest 14. april 2017.

Styrkens politiske leder er gaboneren Parfait Onanga-Anyanga, som er spesialrepresentant for FNs generalsekretær. Styrkesjef er generalløytnant Balla Keïta fra Senegal.«MINUSCA Leadership», United Nations Peacekeeping. Lest 7. mai 2016.

Referanser

Eksterne lenker
 MINUSCAs nettsted
 Om MINUSCA, FNs nettsted

Kategori:FN-sanksjonerte militære operasjoner og styrker
Kategori:Den sentralafrikanske republikk
Kategori:Etableringer i 2014